APSTIPRINĀTS

 SIA ”Bobsleja un kamaniņu trase ”Sigulda””

Iepirkuma komisijas 2015.gada 02.jūnija sēdē

01.protokols

**Saskaņā ar Publisko iepirkumu likuma 8.2 pantu organizētā iepirkuma**

**„Jaunas sniega tīrīšanas lāpstas un jauna sāls-smilšu kaisītāja iegāde un piegāde”**

**VISPĀRĪGĀ INFORMĀCIJA**

1. **Identifikācijas numurs -** Nr. BKT 2015/01
2. **Pasūtītājs – SIA „Bobsleja un kamaniņu trase „Sigulda””, reģ.Nr.40003005137, Šveices ielā 13, Siguldā, LV-2150.**
3. **Iepirkuma priekšmets**
	1. Jaunas sniega tīrīšanas lāpstas un jauna sāls-smilšu kaisītāja iegāde un piegāde saskaņā ar tehnisko specifikāciju/tehnisko piedāvājumu (1., 2.pielikums).
	2. CPV kods – 34921000-9 (ceļu uzturēšanas tehnika).
4. **Pasūtītāja kontaktpersona –** SIA „Bobsleja un kamaniņu trase „Sigulda”” valdes priekšsēdētājs Dainis Dukurs, tālr. Nr. 67973813, mob.tālr. Nr. 29208928, e-pasta adrese: bobtrase@lis.lv
5. **Piedāvājuma iesniegšanas vieta un laiks**
	1. Piedāvājumus var iesniegt **līdz 2015.gada 15.jūnijam plkst.12:00** SIA „Bobsleja un kamaniņu trase „Sigulda”” (2.stāvā), Šveices ielā 13, Siguldā, LV-2150, darbadienās no plkst.9:00 līdz plkst.12:00 un no plkst.13:00 līdz plkst.16:00, iepriekš piesakoties pa tālr.67973813 vai pa tālr. 29185351.
	2. Ieinteresētie piegādātāji piedāvājumus var iesniegt personīgi vai atsūtot pa pastu. Nosūtot piedāvājumu pa pastu, ieinteresētais piegādātājs uzņemas atbildību par piedāvājuma saņemšanu līdz 5.1.apakšpunktā norādītajam termiņam norādītajā vietā (ko apliecina SIA „Bobsleja un kamaniņu trase „Sigulda”” zīmogs ar saņemšanas datumu).
	3. Piedāvājumi pēc 5.1.apakšpunktā norādītā iesniegšanas termiņa netiks pieņemti, bet pa pastu saņemtie piedāvājumi netiks atvērti un tiks nosūtīti atpakaļ iesniedzējam.
6. **Prasības attiecībā uz piedāvājuma noformēšanu un iesniegšanu**
	1. Pretendents sagatavo un iesniedz piedāvājumu saskaņā ar izvirzītajām prasībām.
	2. Piedāvājums sastāv no šādām daļām:
		1. apliecinājums;
		2. kvalifikāciju apliecinošie dokumenti;
		3. tehniskā specifikācija/tehniskais piedāvājums;
		4. finanšu piedāvājums.
	3. Piedāvājumā jābūt satura rādītājam, kurā atsevišķi norādīta katra piedāvājuma dokumentu sadaļa. Pretendents iesniedz vienu piedāvājuma oriģinālu ar atzīmi „ORIĢINĀLS” un vienu piedāvājuma kopiju ar atzīmi „KOPIJA”. Piedāvājuma kopiju iesniedz tikai elektroniski MS Word, Excel vai PDF formātā, ierakstītu CD datu nesējā. Ja piedāvājuma kopija atšķirsies no piedāvājuma oriģināla, komisija ņems vērā piedāvājuma oriģinālu.
	4. Piedāvājuma dokumenti tiek cauršūti (cauraukloti) tā, lai dokumentu lapas nebūtu iespējams atdalīt, lapām jābūt sanumurētām atbilstoši pievienotajam satura rādītājam. Cauršūtie (caurauklotie) piedāvājuma dokumenti tiek apliecināti ar Pretendenta paraksta tiesīgas personas parakstu.
	5. Piedāvājumā iekļautajiem dokumentiem jābūt skaidri salasāmiem datorrakstā un bez labojumiem.
	6. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno Pretendenta paraksta tiesīgas personas apliecināts tulkojums latviešu valodā.
	7. Piedāvājums jāparaksta Pretendenta pārstāvim, kuram ir paraksta tiesības vai tā pilnvarotai personai, pievienojot attiecīgu pilnvaru piedāvājuma parakstīšanai.
	8. Ja piedāvājumu iesniedz personu apvienība, tad piedāvājumu (apliecinājumu, Pretendentu kvalifikāciju apliecinošos dokumentus un finanšu piedāvājumu) paraksta visas personas, kas ietilpst personu apvienībā vai personu apvienības pilnvarotais pārstāvis.
	9. Ja iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai Pretendents uzrāda dokumenta oriģinālu.
	10. Piedāvājums iesniedzams aizlīmētā iepakojumā, uz kura jānorāda:

a) Pasūtītāja nosaukumu un juridisko adresi;

b) Pretendenta nosaukumu un juridisko adresi;

c) Atzīmi:

**„Piedāvājums iepirkumam „Jaunas sniega tīrīšanas lāpstas un jauna sāls-smilšu kaisītāja iegāde un piegāde”**

**identifikācijas Nr. BKT 2015/01”**

***Neatvērt līdz 2015.gada 15.jūnijam plkst.12.00.***

* 1. Iesniedzot piedāvājumu, Pretendents pilnībā atzīst visus Vispārīgajā informācijā ietvertos nosacījumus.
	2. Pretendents nevar iesniegt piedāvājuma variantus. Pēc Vispārīgās informācijas 5.1.apakšpunktā noteiktā termiņa Pretendents nav tiesīgs grozīt vai papildināt savu iesniegto piedāvājumu.
	3. Iesniegtie piedāvājumi ir Pasūtītāja īpašums un netiek atdoti Pretendentam (izņemot 5.3.apakšpunktā norādītos gadījumus).
1. **Cita informācija**
	1. Pasūtītājs nodrošina brīvu un tiešu elektronisko pieeju iepirkuma dokumentācijai un aktuālākajai informācijai Pasūtītāja mājaslapā internetā: [www.bobtrase.lv](http://www.bobtrase.lv) sadaļas ”iepirkumi”.
	2. Pretendentam komunikācija ar Pasūtītāju jānodrošina latviešu valodā.
	3. Pretendents sedz visas izmaksas, kas saistītas ar piedāvājumu sagatavošanu un iesniegšanu.
	4. Atbildes uz ieinteresēto piegādātāju jautājumiem par šo iepirkumu tiks publicētas Pasūtītāja mājas lapā interneta vietnē [www.bobtrase.lv](http://www.bobtrase.lv). Ieinteresētā piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā.
	5. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
	6. Papildu informācijas sniegšana par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi tiek nodrošināta 2 (divu) darba dienu laikā, bet ne vēlāk kā 5 (piecas) dienas pirms piedāvājuma iesniegšanas termiņa beigām.
	7. Papildu informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju savā mājaslapā [www.bobtrase.lv](http://www.bobtrase.lv), kurā ir pieejami iepirkuma dokumenti, norādot arī uzdoto jautājumu.
	8. Informācijas apmaiņa starp Pasūtītāju un Pretendentiem notiek rakstveidā: pa pastu (lēnāka) vai pa faksu (ātrāka), vai e-pastu (ātrāka).
	9. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
2. **Nosacījumi Pretendenta dalībai iepirkumā**
	1. Pretendents var būt fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preces un kurš ir iesniedzis piedāvājumu.
	2. Pretendents ir reģistrēts atbilstoši Latvijas Republikas vai ārvalstu normatīvo aktu prasībām.
	3. Attiecībā uz Pretendentu nav iestājies neviens no Publisko iepirkumu likuma 8.2 panta piektās daļas 1.un 2.punktā minētajiem apstākļiem.
3. **Prasības pretendentam**
	1. Prasības attiecībā uz pretendenta tehniskajām un profesionālajām spējām:
		1. Pretendentam ir nepieciešamā infrastruktūra, tehniskās un organizatoriskās spējas atbilstoši noteikumos izvirzītajām prasībām;
		2. Pretendents normatīvajos aktos noteiktajā kārtībā ir ierīkojis un reģistrējis tirdzniecības vietu;
		3. Pretendentam ir tiesības pārdot Preces ražotāja produkciju un uzņemties garantijas saistības.
	2. Nosacījumi Pretendenta dalībai iepirkumā attiecas uz Pretendentu, personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība) un dokumenti, kas apliecina Pretendenta atbilstību vispārīgajā informācijā noteiktajiem kritērijiem, jāiesniedz Pretendentam, personālsabiedrībai un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība).
4. **Iesniedzamie dokumenti**
	1. Apliecinājums (3. pielikums) par Pretendenta atbilstību vispārīgajā informācijā noteiktajiem kritērijiem.
	2. Attiecīgās tehnikas ražotāja vai izplatītāja parakstīts dokumenta oriģināls vai apliecināta kopija, kas apliecina, ka Pretendentam ir tiesības pārdot ražotāja produkciju un uzņemties garantijas saistības.
	3. Tehniskā specifikācija/tehniskais piedāvājums (1.,2.pielikums).
	4. Finanšu piedāvājums, kas sagatavots saskaņā ar Finanšu piedāvājuma formu (4., 5.pielikums). Finanšu piedāvājumā cena jānorāda eiro (EUR) bez PVN ar divām zīmēm aiz komata. Cenā jāiekļauj visi ar iegādi un piegādi un Tehniskās specifikācijas prasību izpildi tieši un netieši saistītie izdevumi (visi nodokļi, nodevas, transporta, administratīvās, u.c. izmaksas).
	5. Ja Pretendents piesaista apakšuzņēmējus, Pretendentam jāiesniedz apakšuzņēmējiem izpildei nododamo līguma daļu un to apjoma (%) apraksts, ja to vērtība ir vismaz 20% no kopējās iepirkuma līguma vērtības. Papildus jāiesniedz spēkā esoši dokumenti, kas noslēgti ar Pretendentu un apliecina katra apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai.
	6. Personu apvienības gadījumā papildus jāiesniedz:
		1. Pilnvara par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu iepirkuma dokumentāciju;
		2. Informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;
		3. Visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos, kā arī, ka personu apvienības dalībnieki ir vienojušies par personālsabiedrības līguma noslēgšanu un sabiedrības dibināšanu uzvaras gadījumā.
5. **Iesniegto piedāvājumu vērtēšana un lēmuma pieņemšana**
	1. Katrā vērtēšanas posmā Iepirkuma komisija vērtē tikai tos piedāvājumus, kas nav izslēgti iepriekšējā posmā. Piedāvājumu vērtēšana notiks sekojošā kārtībā:
		1. Iepirkuma komisija vērtē Pretendenta piedāvājuma noformējuma atbilstību izvirzītajām prasībām. Ja Iepirkuma komisija vērtēšanas procesā konstatē piedāvājuma neatbilstību noformējuma prasībām, kura var ietekmēt turpmāko lēmumu attiecībā uz Pretendentu (piemēram, neparakstīts piedāvājums vai tā daļa, trūkst dokumentu, dokumenti nav atbilstoši iesieti un to lapas ir iespējams atdalīt, u.c.), tā var lemt par Pretendenta izslēgšanu no turpmākās dalības iepirkumā;
		2. Iepirkuma komisija vērtē, vai Pretendents atbilst Vispārīgās informācijas 8.punktā un 9.punktā noteiktajiem kritērijiem un ir iesniedzis visus Vispārīgās informācijas 10.punktā pieprasītos dokumentus;
		3. Iepirkuma komisija lemj par Pretendenta izslēgšanu no turpmākās dalības iepirkumā, ja Pretendents, iesniedzot piedāvājumu, ir sniedzis nepatiesu informāciju savas kvalifikācijas novērtēšanai, vispār nav sniedzis pieprasīto informāciju vai sniedzis to tikai daļēji, vai iesniegtā informācija neatbilst Vispārīgajā informācijā izvirzītajām prasībām, kā rezultātā Iepirkuma komisija nevar pārliecināties par Pretendenta atbilstību kvalifikācijas prasībām;
		4. Vērtējot Finanšu piedāvājumu, Iepirkuma komisija pārbaudīs vai piedāvājumā nav aritmētisko kļūdu. Ja Iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs Pretendentu;
		5. Par visizdevīgāko piedāvājumu Iepirkuma komisija atzīs piedāvājumu, kas pilnībā atbilst izvirzītajām prasībām un ir ar viszemāko piedāvāto līgumcenu.
	2. Pretendentam, kura piedāvājums ir atzīts par visizdevīgāko, tiks piešķirtas līguma slēgšanas tiesības.
	3. Pirms lēmuma par iepirkuma rezultātiem pieņemšanas Iepirkuma komisija saskaņā ar Publisko iepirkumu likuma 8.2 panta septītajā daļā noteikto kārtību pārbauda vai uz Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 8.2 panta piektās daļas 1. vai 2.punktā minētie izslēgšanas nosacījumi.
	4. Par uzvarētāju Iepirkuma komisija atzīst Pretendentu, kura piedāvājums ir visizdevīgākais un attiecībā uz kuru nav iestājies neviens no Publisko iepirkumu likuma 8.2 panta piektās daļas 1. vai 2.punktā minētajiem izslēgšanas nosacījumiem.
	5. Iepirkuma komisija nepieciešamības gadījumā lūgs Pretendentu vai kompetentu institūciju izskaidrot vai papildināt piedāvājuma dokumentos ietverto informāciju.
	6. Ja par uzvarētāju atzītais Pretendents atsakās slēgt līgumu vai nenoslēgs līgumu ar Pasūtītāju tā piedāvātajā redakcijā 10 (desmit) darba dienu laikā no dienas, kad Pretendentam ir nosūtīts līguma projekts, Pasūtītājs uzskatīs, ka Pretendents atteicies no līguma slēgšanas, un līguma slēgšanas tiesības tiks piešķirtas nākamajam Pretendentam, kurš atbildīs iepirkuma vispārīgajā informācijā noteiktajiem kritērijiem un kura piedāvājums būs ar viszemāko cenu.
	7. Iepirkuma komisija var pieņemt lēmumu par iepirkuma pārtraukšanu, ja tam ir objektīvs pamatojums.
6. **Piegādes līgums:**
	1. Ar Pretendentu, kuru iepirkuma komisija ir atzinusi par uzvarētāju, Pasūtītājs slēdz iepirkuma līgumu.
	2. Pasūtītājs nodrošina iepirkuma līguma un tā grozījumu (ja tādi tiks veikti) publikāciju savā mājaslapā Publisko iepirkumu likuma 8.2 panta trīspadsmitajā daļā noteiktajā apjomā un kārtībā.
	3. Iepirkuma līguma nosacījumi:
		1. Līgums stājas spēkā tā abpusējas parakstīšanas dienā;
		2. Piedāvātajā cenā jāiekļauj visas tehniskajā specifikācijā paredzētās ar sniega lāpstas un sāls-smilšu kaisītāja iegādi, piegādi saistītās izmaksas, kā arī visas ar to netieši saistītās izmaksas (tai skaitā, personāla izmaksas, transporta izdevumi, sakaru līdzekļu izmantošanas izdevumi, administratīvās izmaksas, kancelejas preces, dokumentācijas drukāšanas izmaksas, kā arī visi nodokļi un nodevas, izņemot PVN, u.c.). Papildu izmaksas līguma darbības laikā netiks pieļautas;
		3. Sniega lāpstas un sāls-smilšu kaisītāja piegāde ir jānodrošina 120 (viens simts divdesmit) dienu laikā no līguma spēkā stāšanās dienas;
		4. Sniega lāpstai un sāls-smilšu kaisītājam jānodrošina pretendenta piedāvātais garantijas periods saskaņā ar Tehnisko specifikāciju/tehnisko piedāvājumu (1.,2.pielikums) no nodošanas – pieņemšanas akta abpusējas parakstīšanas dienas;
		5. Līgums ir spēkā līdz līgumslēdzēju pušu saistību izpildei;
		6. Puses ir tiesīgas izbeigt šo līgumu, par to rakstiski vienojoties;
		7. Pasūtītājs ir tiesīgs vienpusēji izbeigt šo līgumu par to rakstiski brīdinot Izpildītāju vienu mēnesi iepriekš.
	4. Norēķinu kārtība – samaksu par Izpildītāja piegādāto sniega tīrīšanas lāpstu un sāls-smilšu kaisītāju veic 10 (desmit) darba dienu laikā pēc nodošanas – pieņemšanas akta abpusējas parakstīšanas un pareizi noformēta rēķina saņemšanas dienas, pārskaitot naudu līgumā norādītajā Izpildītāja bankas kontā.
	5. Pasūtītājam ir tiesības nepieņemt Izpildītāja piegādātās sniega lāpstas un sāls-smilšu kaisītāju un neparakstīt nodošanas – pieņemšanas aktu, ja piegādātās sniega lāpstas un sāls-smilšu kaisītājs neatbilst Tehniskajā specifikācijā/tehniskajā piedāvājumā noteiktajām prasībām.
	6. Par katru nokavēto piegādes dienu (nodošanas – pieņemšanas akta parakstīšanas datums) sākot ar nākamo dienu no līgumā noteiktajiem termiņiem, Izpildītājs maksā līgumsodu 0,1% (nulle, komats, viena procenta) apmērā no līgumcenas, saskaņā ar izrakstīto rēķinu par līgumsodu. Izpildītājam piemēroto līgumsodu summa nevar pārsniegt 10% (desmit procenti) no līgumā norādītās līgumcenas.
	7. Par katru nokavēto maksājuma dienu Pasūtītājs Izpildītājam maksā līgumsodu 0,1% (nulle, komats, viena procenta) apmērā no nesamaksātā rēķina summas, saskaņā ar Izpildītāja izrakstīto rēķinu par līgumsodu. Piemēroto līgumsodu summa nevar pārsniegt 10% (desmit procenti) no līgumā norādītās līgumcenas.
	8. Līguma noteiktā līgumsoda nomaksa neatbrīvo Izpildītāju no saistību izpildes un papildu zaudējumu atlīdzināšanas, ja tādi ir radušies Izpildītāja prettiesiskas rīcības rezultātā un viņa vaina ir konstatēta un dokumentāli pierādīta.
	9. Ja piedāvājumu iesniedz personu apvienība, tad personu apvienībai, ar kuru pieņemts lēmums slēgt līgumu, Pasūtītājs lūgs izveidoties atbilstoši noteiktam juridiskam statusam – juridiski noformēt savu sadarbību saskaņā ar Komerclikumu. 10 (desmit) darba dienu laikā, pēc Pasūtītāja pieprasījuma saņemšanas, izveidot personālsabiedrību un iesniegt Pasūtītājam izveidotās personālsabiedrības reģistrācijas apliecības kopiju, kuru izsniegusi kompetenta Latvijas Republikas vai ārvalstu komercdarbību reģistrējoša iestāde).

**Pielikumā:**

1.pielikums „Tehniskā specifikācija/tehniskais piedāvājums”;

2.pielikums „Tehniskā specifikācija/tehniskais piedāvājums”;

3.pielikums „Apliecinājums”;

4.pielikums „Finanšu piedāvājums”;

5.pielikums „Finanšu piedāvājums”.

1.pielikums

Iepirkumam ID Nr. BKT 2015/01

**TEHNISKĀ SPECIFIKĀCIJA****/TEHNISKAIS PIEDĀVĀJUMS**

**SNIEGA TĪRĪŠANAS LĀPSTAI**

|  |  |  |
| --- | --- | --- |
| **Pozīcijas atbilstoši tehnisko****specifikāciju prasībām** | **Prasības iegādājamai sniega tīrīšanas lāpstai** | **Piedāvājums** |
| Sniega tīrīšanas lāpstas marka, modelis |  |  |
| Sniega tīrīšanas lāpstu skaits | 1 |  |
| Izlaiduma gads | Jauna , nelietota |  |
| Sniega tīrīšanas lāpstas tips | Hidrauliski paceļama/nolaižama un pagriežama pa labi un pa kreisi |  |
| Sniega tīrīšanas lāpstas parametri | Montāžas plāksne DIN 76060 Nr.3, tips B, atbilstoši Unimog U 1000 |  |
| Lāpstas augstums | Ne mazāk kā 1010 mm |  |
| Lāpstas darba platums | Ne mazāk kā 2540 mm, regulējams +/-320 leņķī |  |
| Lāpstas kopējais platums | 3000 mm |  |
| Lāpstas smaguma centra attālums no montāžas plaknes | 640 mm |  |
| Lāpstas svars (ieskaitot montāžas sistēmu un gumijas nažus) | 750 kg |  |
| **Obligātais aprīkojums**  | Šķēršļu pārvarēšanas drošības sistēma ar atsperēm |  |
| Pilsētas tipa sniega tīrīšanas lāpsta |  |
| Lāpstas vadība no kabīnes |  |
| Lāpstas pieslēgums ar ātrajiem hidrauliskajiem savienojumiem |  |
| Gumijas naži (50mm) |  |
| **Papildus aprīkojums** | Gabarītlukturi |  |
| Elektropievads ar savienojumiem |  |
| **Sniega tīrīšanas lāpstas garantija** | Ne mazāk kā 2 gadi |  |
| **Piegādes termiņš** | 120 dienu laikā no iepirkuma līguma parakstīšanas |  |

Tehniskajam piedāvājumam pretendents ir tiesīgs pievienot papildus informāciju par piedāvātajām sniega tīrīšanas lāpstām – aprakstus, fotogrāfijas, bukletus vai citus vizuālos materiālus par sniega tīrīšanas lāpstu īpašībām, izskatu. Pievienotā papildus dokumentācija netiks vērtēta.

Paraksta pretendenta paraksttiesīga persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /paraksts/

Datums: \_\_\_\_\_\_\_\_\_\_\_\_\_\_\_\_\_\_\_\_

2.pielikums

Iepirkumam ID Nr. BKT 2015/01

**TEHNISKĀ SPECIFIKĀCIJA/TEHNISKAIS PIEDĀVĀJUMS**

**SĀLS-SMILŠU KAISĪTĀJAM**

|  |  |  |
| --- | --- | --- |
| **Pozīcijas atbilstoši tehnisko****specifikāciju prasībām** | **Prasības iegādājamam sāls-smilšu kaisītājam** | **Piedāvājums** |
| Sāls-smilšu kaisītāja marka, modelis |  |  |
| Sāls-smilšu kaisītāja skaits | 1 |  |
| Izlaiduma gads | Jauns, nelietots |  |
| **Sāls-smilšu kaisītāja tehniskie parametri**  |  |  |
| Kaisāmais materiāls | Sāls, smilts, sāls un smilts maisījums |  |
| Kaisīšanas platums | 2-10 m |  |
| Kaisīšanas norma | Sāls kaisīšanai 5-40g/m2 |  |
| Sāls un smilts maisījumam 80-300g/m2 |  |
| Kaisītāja piedziņas veids | No Unimog U1000 hidraulikas |  |
| Kaisītāja tvertnes materiāls | Nerūsējošais tērauds |  |
| Kaisāmā materiāla padeve | Lentes padeve ar maināmu lentes ātrumu |  |
| Kaisāmā materiāla bunkurs | Ne mazāks par 1,7m3 ar aizsargrestēm, kuru acs izmērs ir 40x40mm |  |
| **Obligātais aprīkojums**  | Elektroniskā vadības sistēma CX |  |
| Elektriska kaisīšanas asimetrijas regulēšana |  |
| Pret mitrumu nodrošināta elektroniskā vadības sistēma |  |
| Viegli paceļams ūdens necaurlaidīgs bunkura vāks ar atvērumu 80% |  |
| Viegli paceļama kaisīšanas diska konsole |  |
| Darba apgaismojums aizmugurē (sarkans vai balts) |  |
| Mirgojoša bākuguns (aizmugurē) |  |
| Hidroizvadu novietojums aizmugurē |  |
| Elektropievads ar savienojumiem |  |
| **Sāls-smilšu kaisītāja garantija** | Ne mazāk kā 2 gadi |  |
| **Piegādes termiņš** | 120 dienu laikā no iepirkuma līguma parakstīšanas |  |

Tehniskajam piedāvājumam pretendents ir tiesīgs pievienot papildus informāciju par piedāvātajām sāls-smilšu kaisītāja – aprakstus, fotogrāfijas, bukletus vai citus vizuālos materiālus par sāls-smilšu kaisītāja īpašībām, izskatu. Pievienotā papildus dokumentācija netiks vērtēta.

Paraksta pretendenta paraksttiesīga persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /paraksts

Datums: \_\_\_\_\_\_\_\_\_\_\_\_\_\_\_\_\_\_\_\_

3.pielikums

Iepirkumam ID Nr. BKT 2015/01

 **APLIECINĀJUMS**

|  |  |
| --- | --- |
| **Pretendenta nosaukums:** |  |
| **Rekvizīti** | **Reģ. Nr.** **Adrese, pasta indekss:** **Bankas nosaukums:** **IBAN konta numurs:** **SWIFT:** |
| **Kontaktpersonas vārds, uzvārds:** |  |
| **Kontaktpersonas tālrunis, fakss, e-pasta adrese:** |  |

**Apliecinu, ka:**

1. *(pretendenta nosaukums)* piedāvājumā iekļautās dokumentu kopijas atbilst oriģināliem.
2. *(pretendenta nosaukums*) rīcībā ir pietiekami finanšu un tehniskie resursi piegādes veikšanai.
3. *(pretendenta nosaukums*) ir prasībām atbilstoša pieredze.
4. (*pretendenta nosaukums)* ir normatīvo aktu prasībām atbilstoši aprīkota un reģistrēta tirdzniecības vieta, un pietiekams skaits kvalificēta personāla, lai nodrošinātu kvalitatīvu iepirkumā paredzēto darbu izpildi.
5. *(pretendenta nosaukums*) norādītājā līgumcenā ietvertas visas ar iegādi un piegādi un tehniskajā specifikācijā iekļauto prasību izpildes nodrošināšanu saistītās izmaksas visā līguma darbības periodā.
6. *(pretendenta nosaukums)* apņemas līguma slēgšanas tiesību piešķiršanas gadījumā pildīt visus līguma nosacījumus.

Paraksta pretendenta paraksttiesīga persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /paraksts/

Datums: \_\_\_\_\_\_\_\_\_\_\_\_\_\_\_\_\_\_\_\_

#  4.pielikums

Iepirkumam ID Nr. BKT 2015/01

**Finanšu piedāvājuma forma**

\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*), piedāvā veikt vienas jaunas sniega tīrīšanas lāpstas iegādi un piegādi par šādu līgumcenu, EUR bez PVN:

|  |  |  |  |  |
| --- | --- | --- | --- | --- |
| **NR.** | **Sniega tīrīšanas lāpstas marka un modelis** | **Vienas vienības cena, EUR (bez PVN)** | **Skaits** | **Kopējā līgumcena, EUR (bez PVN)** |
|  |  |  | **1** |  |
| **KOPĀ, EUR (bez PVN)** | **\*** |

\* Līgumcena, ko iepirkuma komisija vērtēs kā viszemāko cenu.

Paraksta paraksttiesīga persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /paraksts/

Datums: \_\_\_\_\_\_\_\_\_\_\_\_\_\_\_\_

#  5.pielikums

Iepirkumam ID Nr. BKT 2015/01

**Finanšu piedāvājuma forma**

\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*), piedāvā veikt viena jauna sāls-smilšu kaisītāja iegādi un piegādi par šādu līgumcenu, EUR bez PVN:

|  |  |  |  |  |
| --- | --- | --- | --- | --- |
| **NR.** | **Sāls-smilšu kaisītāja marka un modelis** | **Vienas vienības cena, EUR (bez PVN)** | **Skaits** | **Kopējā līgumcena, EUR (bez PVN)** |
| **1.** |  |  | **1** |  |
| **KOPĀ, EUR (bez PVN)** | **\*** |

\* Līgumcena, ko iepirkuma komisija vērtēs kā viszemāko cenu.

Paraksta paraksttiesīga persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /paraksts/

Datums: \_\_\_\_\_\_\_\_\_\_\_\_\_\_\_\_